**Fundargerð aðalstjórnar Íþróttafélagsins Gróttu**

**09.feb 2016**

**Mættir:**   
Elín Smáradóttir –formaður Erla Kristín boðaði forföll - kraftlyftingadeild

Ragnar Rafnsson – gjaldkeri Sigurður Örn Jónsson -fimleikadeild

Hreinn Októ Karlsson – ritari Arnar Þorkelsson– handknattleiksdeild

Sigrún Hallgrímsdóttir meðst boðaði forföll Magnús Gunnarsson– knattspyrnudeild.

Arnar Rafn Birgisson -meðstjórnandi Kári Garðarsson - Íþróttastjóri Gróttu

Kristín Finnbogadóttir – framkvæmdastjóri Gróttu

**Dagskrá:**

**1. Yfirlit deilda.**

**2. Jákvæð samskipti, stefnumótun, sumarnámskeið, húsið.**

**3. UMSK þing 24 feb.**

**4. Fjáraflanir.**

**5. Önnur mál.**

Fundur settur af formanni og byrjað á yfirliti deilda.

1. **Yfirlit deilda.**

**Handknattleiksdeild.**

Heyrðu!! Sagði Arnar Þ og brosti útí annað. Allt gott að frétta hjá deildinni Mst flokkur karla og kvenna komin í final four í bikarkeppni HSÍ. Mjög gott fyrir deildina fjárhagslega. Mikið að leikjum í feb og mars.

**Knattspyrnudeild.**

Magnús sagði frá því að Magnús Örn og Bjarki Már væru að leggja lokahönd einskonar námsskrá fyrir knattspyrnudeildina. Þar kemur fram hvað er ætlast til af hverjum flokki. Eflaust góð lesing fyrir sem flesta. Deildin er að athuga hvort eigi að ráða starfsmenn fyrir deildina seérstaklega. Gengur vel hjá mst flokki kk lentu í 3.sæti í fótbolti.net mótinu og er mst flokkur kvk komin á fullt og gengur vel, 12-18 stelpur á æfingu og fer hópurinn stækkandi. Byrja á að skipta út gervigrasinu 20.maí og mun því knattpyrnuskólinn byrja uppá Valhúsahæð. Skiptingin tekur vonandi ekki meira en 3-4 vikur.

**Kraftlyftingadeild.**

Enginn fulltrúi mætti.

**Fimleikadeild.**

Emmmmm rumdi í Sigurði Erni. Fyrsta mót á árinu var um sl helgi 6-7.feb. og gekk vel og góður árangur náðist. Aftur mót um næstu helgi 13-14 feb. Gengur erfiðlega að fá þjálfarann hjá elstu stelpunum til að skipta í annan gír er mjög hægvirkur. Búið er að halda nokkra fundi með honum en ekkert breytist. Gestaþjálfari mun koma til fimleikadeildar um páskana frá USA.

1. **Jákvæð samskipti, stefnumótun, sumarnámskeið, húsið.**

*Jákvæð samskipti-*Kári sagði frá hópi hagsmunaaðila sem er að fara að vinna í jákvæðum samskiptum. Samskipti hafa ekki gengið nógu vel á milli barnanna þá sérstaklega á miðstigi. Bori‘ hefur á kvörtunum um að börnin komi ekki sátt af æfingum. Kári hefur verið að aðstoða þjálfara í handknattleiksdeild með æfingar og hvað betur mætti fara. Kári er tengiliður fyrir Gróttu í þessum hópi. Von er á allsherjar átaki á næstunni.

*Stefnumótun*-stefnumótunarbæklingur kom út í síðustu viku og var honum dreift í hús á Seltjarnarnesi. Mikil ánægja með hann. Kynningarfundur verður 23.feb og munu fulltrúar frá ÍSÍ koma þá líka og endurnýja að Grótta sé fyrirmyndarfélag ÍSÍ.

*Sumarnámskeið*. - Byrjun námskeiðanna í sumar verður sérstök vegna skiptingar á gervigrasi og eins og áður sagði mun það fara fram á Valhúsahæð og sparkvöllum bæjarins. Mikið var rættum fyrirkomulag námskeiðanna og samstarfið við Selið og leikjanámskeiðanna. Það er mikill samstarfsvilji á milli allra aðila. Kári og Gitta munu hitta knattspyrnuþjálfarana og fara yfir fyrirkomulagið á þessu í sumar. Rætt var um hvort væri ætti að hafa mat í hádeginu handa þátttakendum knattspyrnunámskeiðs, ekki tekin nein ákvörðun um það. Rætt var líka hvort Grótta ætti að vera líka með leikjanámskeiðin en ekki fannst fundarmönnum það neitt sem leggja ætti áherslu á að svo stöddu.

*Húsið*-Kári fundaði með Hauki Geirmunds og Bjarna Álfþórs um yfirtöku íþróttamiðstöðvar. Mun Haukur aðstoða og afla gagna til hjálpar Gróttu við að skoða þetta. Kári sagði eftir þennan funda að hann væri enn sannfærðari en áður að Grótta ætti að taka húsið að sér. Næsta skref er að hitta Magnús hjá ÍTS og funda með honum.

1. **UMSK þing 9.feb.**

Grótta á 9.fulltrúa á þinginu. Gitta mun senda út póst til þess að sjá hverjir vilja fara. Fyrstur kemur fyrstur fær.

1. **Fjáraflanir.**

Ákveðið var að fresta umræðu. Verður að kortleggja fyrst fjáraflanir hjá öllum deildum.

1. **Önnur mál.**

-Ofþjálfun**.** Magnús talaði um að félagið og allir sem koma að þjálfun barna ættu að passa að ofþjálfa ekki börnin. Megum ekki skerða lífsgæði barnanna í framtíðinni. Ábyrgð foreldranna er þó mest. 4 tilvik hjá Kára íþróttastjóra núna varðandi ofþjálfun. Skoða þarf hvort UMSK eða KSÍ séu með einhverja fyrirlestra á sínum snærum sem tilvalið væri að fá.

-Gitta sagði frá að UMSK sér um allskonar prentun og námskeið aðildarfélögum að kostnaðarlausu.

-Upplýsingaskjár. Arnar Rafn sagði frá stöðunni núna. Sjónvarp er til og klárt. Reksturinn yrði sameiginlegur íþróttamiðstöðvar og hægt væri að fjölga skjám. Inná skjánum yrðu ýmsar upplýsingar s.s. Æfingatímar Gróttu, búningsklefar, skokkleiðir, ýmislegt frá bænum ofl. Tekið var vel í þetta og mun Hannes halda áfram að vinna í þessu og er næsta skerf að að setja upp skjáinn. Hver á svo að sjá um skjáinn?

-Þorrablót. Tókst með miklum ágætum, besta blótið til þessa að sögn kunnugra manna. 306 miðar voru seldir og munu handknattleiks-og knattspyrnudeild fá góðan pening út úr þessu.

Fundi slitið kl 21:17.

Áfram Grótta.